《天下大师墓》
清代·沈用济

曾闻遁迹入禅关，身似浮云到处闲。解道龙蛇潜草野，何年弓处榜桥山。

缁衣那有中官识，御马谁迎老佛还？一自樱桃无荐地，肯留封树在人间。

作者简介：浙江钱塘人，字方舟。康熙监生。喜为诗。游鲁、楚、闽、粤，诗益进。在粤与屈大均、梁佩兰交。后客京师。与费锡璜合著《汉诗说》。另有《方舟集》。